5 гадоў пазбаўлення волі ў калоніі ўзмоцненага рэжыма — такі прысуд вынесла суддзя суда Партызанскага раёна Мінска Наталля Чацвяртакова экс-кандыдату ў прэзідэнты Беларусі Андрэю Саннікаву. Удзельнікі акцыі пратэсту 19 снежня 2010 года Фёдар Мірзаянаў, Ілля Васілевіч і Уладзімір Яроменка асуджаны на 3 гады, а Алег Гнедчык — на 3 гады і 6 месяцаў зняволення таксама ў калоніі ўзмоцненага рэжыма.